
 28.11.2013
 BG
 Официален вестник на Европейския съюз
 L 318/23
 РЕШЕНИЕ НА СЪВМЕСТНИЯ КОМИТЕТ НА ЕИП
 No 121/2013
 от 14 юни 2013 година
 за изменение на приложение XIII (Транспорт) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Решение 2009/750/ЕО на Комисията от 6 октомври 2009 г. за определяне на Европейската услуга за електронно събиране на такса за изминато разстояние и нейните технически елементи (1) следва да бъде включено в Споразумението за ЕИП.
 (2)
 Поради това приложение XIII към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 След точка 18б (Директива 2004/52/ЕО на Европейския парламент и на Съвета) от приложение XIII към Споразумението за ЕИП се добавя следната точка:
 „18ба.
 32009 D 0750: Решение 2009/750/ЕО на Комисията от 6 октомври 2009 г. за определяне на Европейската услуга за електронно събиране на такса за изминато разстояние и нейните технически елементи (ОВ L 268, 13.10.2009 г., стр. 11).“
 Член 2
 Текстовете на Решение 2009/750/ЕО на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 15 юни 2013 г., при условие че са внесени всички нотификации, предвидени в член 103, параграф 1 от Споразумението за ЕИП (2).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 14 юни 2013 година.
 За Съвместния комитет на ЕИП
 Председател
 Gianluca GRIPPA
 (1) ОВ L 268, 13.10.2009 г., стр. 11.
 (2) Без отбелязани конституционни изисквания.
 Съвместна декларация на договарящите се страни
 към Решение на Съвместния комитет на ЕИП No 121/2013 от 14 юни 2013 г. за включване на Решение 2009/750/ЕО на Комисията в Споразумението за ЕИП
 „Договарящите се страни признават, че с оглед на специфичната ситуация на Лихтенщайн, на неговата малка пътна мрежа и на това, че на 1 януари 2001 г. Лихтенщайн въведе такса за тежкотоварни превозни средства по силата на двустранно споразумение с Швейцария, която трябва да бъде събирана на граничните пунктове по общата граница съгласно Договора за митнически съюз между Лихтенщайн и Швейцария, въпросите, свързани с оперативната съвместимост на електронните системи за пътно таксуване в Лихтенщайн, се разглеждат в тясно сътрудничество с Швейцария.“
 